Theoz

Si Theoz, alias ya Theodor Haraldsson (Linköping, 17 Hulyo 2005), et sakey ya Swedish ya kumakanta tan aktor.
Ginmapo so karera to diad impangipost na saray video ed Musical.ly (natan et TikTok) diad ngaran ya Theoz, ya akasabi ed masulok ya sakey milyon ya mananombok. Nen 2020, sikatoy walaan na manunan papel ed pelikula ya Rymdresan ya kaibay Robert Gustafsson. Nen 2021, sikatoy nanayam ed Swedish ya programa ya Lotta på Liseberg, ya in-broadcast ed TV4. Insan, aki-participate ed Melodifestivalen 2022 na kansion ton Som du vill, ya inyan to so kumapiton, tan ed Melodifestivalen 2023 na Mer av dig, ya inyan to so kumalima.